Ons onderwerp ons vrywillig aan die reëls van die Dorperskaaptelersgenootskap van Suid Afrika en onderneem om ons stoet binne daardie reëls te bedryf en te bestuur.
Ons sal voortgaan om die bodem te bewaar en te verbeter vir die natuurlike fauna en flora, asook die geslagte wat na ons hier gaan boer.
Ons is trots Suid Afrikaans en neem ons verantwoordelikheid as vleis produsent ernstig op om voedsel sekuriteit primêr vir Suid Afrika en sekondêr vir die res van die wêreld te help verseker.